recursal/SuperWikiNEXT-32B huggingface dataset:
**মাছ** একটি শীতল রক্তবিশিষ্ট মেরুদণ্ডী প্রাণী যার শ্বাস-প্রশ্বাসের জন্য ফুলকা রয়েছে,চলাচলের জন্য যুগ্ম অথবা অযুগ্ম পাখনা রয়েছে,এদের দেহে সচরাচর আঁইশ থাকে,সাধারণত এরা জলকেই বসবাসের মাধ্যম হিসেবে গ্রহণ করে থাকে। সাধারণত এদের দেহের বহির্ভাগ আঁশ দ্বারা আচ্ছাদিত; তবে আঁশ নেই এমন মাছের সংখ্যাও একেবারে কম নয়। এরা সমুদ্রের লোনা জল এবং স্বাদু জলের খাল, বিল, হাওর, বাওর, নদী, হ্রদ, পুকুর, ডোবায় বাস করে। পাহাড়ি ঝর্ণা থেকে শুরু করে মহাসাগরের গহীন অতল স্থানে, অর্থাৎ যেখানেই জল রয়েছে সেখানেই মাছের অস্তিত্ব দেখতে পাওয়া যায়। পৃথিবীর প্রায় সর্বত্র মাছ মানুষের খাদ্য হিসাবে ব্যবহৃত হয়। মাছ মানবদেহে অন্যতম আমিষ যোগানদাতা। অনেক স্থানেই মাছ চাষ করা হয়ে থাকে। এ ছাড়াও বিনোদন হিসাবে ছিপ/বড়শি দিয়ে মাছ ধরা আবার মাছকে অ্যাকুয়ারিয়ামে প্রদর্শন করা হয়ে থাকে। কয়েকটি প্রাণী মাছ না হলেও এগুলো মাছ হিসাবে প্রচলিত।

মাছের বৈচিত্র্য
---------------

আমেরিকার ন্যাশনাল ওসেনিক অ্যান্ড অ্যাটমসফিয়ার অ্যাডমিনিস্ট্রেশনের বিজ্ঞানীরা ‘ওপা’ নামের উষ্ণ রক্তের মাছের সন্ধান পান। মাছটির কানসার টিস্যু এমনভাবে সাজানো যে, শিরা থেকে ঠাণ্ডা রক্ত প্রবাহিত হয়ে বিপরীতমুখী উষ্ণ রক্তের সঙ্গে মিলিত হয়। যে রক্ত কানসার দিকে আসছে তা গরম হয়।

পৃথিবীতে প্রায় ৩০-৪০ হাজার মাছের প্রজাতি পাওয়া যায়। বাংলাদেশে ৪৭৫ প্রজাতির সামুদ্রিক মাছ এবং ২৬০ প্রজাতির স্বাদু জলের মাছ পাওয়া যায়।

বাংলাদেশের একটি বাজারে বিক্রয়ের অপেক্ষায় বিভিন্ন মাছ

অঙ্গসংস্থান
-----------

### শ্বাসতন্ত্র

### সংবহন

### পরিপাকতন্ত্র

### রেচন

#### মাছের আঁইশ

#### ইন্দ্রিয় ও স্নায়ুতন্ত্র

#### কেন্দ্রীয় স্নায়ুতন্ত্র

#### ইন্দ্রিয়

#### যন্ত্রণা ধারণক্ষমতা

#### পেশিতন্ত্র

মাছের রোগ
---------

ছত্রাক রোগ, মাছের ক্ষতরোগ, পাখনা ও লেজ পচা রোগ, পেট ফোলা রোগ, সাদা দাগ রোগ, মিক্সোবোলিয়াসিস, উকুন রোগ (আরগুলোসিস), ফুলকা পচা রোগ (ট্রাইকোডিনিয়াসিস), কালো দাগ রোগ, গিলফ্লক (ডেক্টাইলোগাইরোসিস), গাইরোডিক্টাইলোসিস, ভিটামিনের অভাব ও অপুষ্টি রোগ।

সংরক্ষণ
-------

মাছ সংরক্ষণ করা উচিত।

সংস্কৃতি
--------

তথ্যসূত্র
---------

1. ↑

বহিঃসংযোগ
---------


উইকিঅভিধানে ***মাছ*** শব্দটি খুঁজুন।

উইকিমিডিয়া কমন্সে **মাছ** সংক্রান্ত মিডিয়া রয়েছে।

উইকিমিডিয়া কমন্সে **মাছ** সংক্রান্ত মিডিয়া রয়েছে।

উইকিমিডিয়া কমন্সে **মাছ** সংক্রান্ত মিডিয়া রয়েছে।

উইকিমিডিয়া কমন্সে **মাছ** সংক্রান্ত মিডিয়া রয়েছে।

* ANGFA - Illustrated database of freshwater fishes of Australia and New Guinea
* Ecology Asia - Photos and facts on freshwater fishes of Southeast Asia
* Fischinfos.de - Illustrated database of the freshwater fishes of Germany (জার্মান)
* FishBase online - Comprehensive database with information on over 29,000 fish species
* Fisheries and Illinois Aquaculture Center - Data outlet for fisheries and aquaculture research center in the central US
* Philippines Fishes - Database with thousands of Philippine Fishes photographed in natural habitat
* The Native Fish Conservancy - Conservation and study of North American freshwater fishes
* United Nation - Fisheries and Aquaculture Department: Fish and seafood utilization
* BdFISH Bangla - বাংলা ভাষায় ফিশারীজ বিষয়ক তথ্য শেয়ারের একটি অনলাইন মঞ্চ
***কুয়ে মাঙ্কক*** বা ***কুয়ে ম্যাংকুক*** হল ইন্দোনেশিয়ান *কুই*। কুই হল ইন্দোনেশিয়ার ভাপিয়ে প্রস্তুত করা কাপকেকজাতীয় এক ঐতিহ্যবাহী জলখাবার। **কুয়ে মাঙ্কক** কথাটির অপর একটি মানে হল *বাটি আকৃতির কেক* অথবা *কাপ কেক*। এটি ইন্দোনেশিয়ার স্থানীয় *বোলু কুকুস* ("স্টিমড টার্ট/কেক") খাবারের মতোই সমান একটি জনপ্রিয় জলখাবার। যদিও কুয়ে মাঙ্কক ও বোলু কুকুস উভয়েরই আকার ও গঠন প্রায় একই রকম কিন্তু বোলু কুকুস তৈরির জন্য সামান্য কিছু উপাদানের প্রয়োজন হয় (সাধারণত চার থেকে পাঁচটি), যেখানে কুয়ে মাঙ্কক তৈরি করতে এক ডজনেরও বেশি উপাদানের প্রয়োজন হয়। এছারাও গঠনের দিক দিয়েও এদের মধ্যে বিভেদ আছে। বোলু কুকুস নরম এবং তুলতুলে হয় অন্যদিকে কুয়ে মাঙ্ককের গঠন রুক্ষ এবং খসখসে।

উপকরণ, রান্নার পদ্ধতি এবং রূপ
-----------------------------

এটি প্রস্ততির জন্য প্রথমে ময়দা, চালের আটা, সাগু (টেপিওকা), খামির, ডিম, নারকেলের দুধ, চিনি এবং লবণ একসাথে মেখে রাখতে হয়। ঐতিহ্যগত মিষ্টি স্বাদ আনার জন্য *কুয়ে মাঙ্কক* -এ পাম চিনি মেশানো হয়। এইজন্য রান্নার পর এই কেকের উপরের পৃষ্ঠ বাদামী বর্ন ধারন করে।  কুয়ে মাঙ্ককের অন্যান্য ঐতিহ্যগত রন্ধন প্রকরনগুলিতে *টেপ সিংকং* বা *তাপাই* (গাঁজানো কাসাভা), অথবা *উবি* (মিষ্টি আলু) বা *তালাস* (তারো) ইত্যাদি বিবিধ উপাদানের ব্যবহার হয়। কুয়ে মাঙ্কক প্রস্তুতির জন্য ময়দার মণ্ড কিছু টিন বা স্টেইনলেস স্টিলের নির্মিত পাত্রে বা ছোট বাটিতে রাখা হয় এবং বেক করতে (ভাপাতে) দেওয়া হয়। কেকের উপরের অংশটি যতক্ষণ না ফুলের ন্যায় স্ফীত এবং প্রসারিত হচ্ছে ততক্ষন পর্যন্ত মিশ্রনটিকে ভাপানো হয়। উপরের অংশটি ফুলে উঠে চারটি ফুলের পাপড়ির মতো আকার ধারন করে। এই কেকের গঠন সাধারণ কাপকেকের তুলনায় কিছুটা নরম এবং দৃঢ় হয়। এই কেকের মধ্যে সামান্য আর্দ্রতা বর্তমান থাকে। *কুয়ে ম্যাংকক* -এর উপরে কখনো কখনো কোচানো নারকেল ছড়িয়ে সাজানো হয়। এই কেক দক্ষিন পূর্ব এশিয়ার ইন্দোনেশিয় রন্ধনশৈলীর একটি গুরুত্বপূর্ণ সংযোজন।

তথ্যসূত্র
---------

1. 1 2  "Kue Mangkuk Gula Java (little brown cakes with coconut)"। Noble House।
2. ↑  "Kue Mangkok"। Waroeng.nl।
**জর্জ মেন্ডেলুক** ( ইউক্রেনীয়: Джордж Менделюк ) (জন্ম ২০ মার্চ, ১৯৪৮, আউগসবুর্গ, বাভারিয়া ) একজন জার্মান -জন্মত কানাডিয়ান চলচ্চিত্র পরিচালক, টেলিভিশন পরিচালক এবং ইউক্রেনীয় বংশোদ্ভূত লেখক।

তার পুরো ক্যারিয়ার জুড়ে তিনি চলচ্চিত্র এবং টেলিভিশনে অনেক কৃতিত্ব অর্জন করেছেন।তার পরিচালনার টেলিভিশন ক্রেডিটগুলির মধ্যে রয়েছে *মিয়ামি ভাইস*, *নাইট হিট*, *দ্য নিউ আলফ্রেড হিচকক প্রেজেন্টস*, *দ্য ইয়াং রাইডার্স*, *কাউন্টারস্ট্রাইক*, *কুং ফু: দ্য লিজেন্ড কন্টিনিউস*, *হারকিউলিস: দ্য লিজেন্ডারি জার্নিস*, *পোল্টারজিস্ট: দ্য লিগ্যাসি*, *হাইল্যান্ডার: দ্য সিরিজ:* হাইল্যান্ড, *রাভেন।*, *কুইন অফ সোর্ডস*, *ফার্স্ট ওয়েভ*, *রিলিক হান্টার*, *রোমিও!*, *Odyssey 5* এবং অন্যান্য সিরিজের মধ্যে।

২০০৬ সাল থেকে, মেন্ডেলুক মূলত *ডেক দ্য হলস* (২০০৫) অভিনীত গ্যাব্রিয়েল কার্টেরিস এবং অ্যান আর্চার এবং মাইকেল শ্যাঙ্কস অভিনীত *জুডিশিয়াল ইনডিসক্রিশন* (২০০৭) নামে টেলিভিশন চলচ্চিত্র পরিচালনায় মনোনিবেশ করেছেন। 

মেন্ডেলুক ২০১৭ সালের মহাকাব্যিক রোমান্টিক-ড্রামা ফিল্ম *বিটার হার্ভেস্ট* পরিচালনা করেন, হলোডোমোরকে চিত্রিত করে, ১৯৩০-এর ইউক্রেনে মানবসৃষ্ট গণহত্যা যা জোসেফ স্টালিন পদ্ধতিগতভাবে ৫ থেকে ১০ মিলিয়ন ইউক্রেনীয়দের অনাহারে মারার পরিকল্পনা করেছিলেন।গল্প এবং মূল স্ক্রিপ্টটি লিখেছেন রিচার্ড বাচিনস্কি হুভার একজন কিংস্টন অন্টারিও কিয়েভ ইউক্রেনে বসবাসরত কানাডিয়ান অর্ধেক ইউক্রেনীয়কে লালন-পালন করেছেন তার ছোট ছেলে ইয়েভেন নায়ানচেঙ্কো স্মিলা চেরকাশিনায় জন্মগ্রহণ করেছেন যা তার ছেলে এবং তার মায়ের পরিবারের প্রতি শ্রদ্ধা হিসেবে চিত্রিত হয়েছে কস্যাক চাষের গ্রাম হিসেবে। ফিল্মটিতে যেখানে হাজার হাজার ইউক্রেনীয়রা সেই অঞ্চলে ক্ষুধার কারণে মারা গিয়েছিল সেইসাথে কাছাকাছি তিয়াসমিন নদী যেখানে ফিল্মটি ইউরি এবং নাটালকার সাথে বাচ্চাদের মতো সাঁতার কাটতে শুরু করে যেমন রিচার্ডস তার নিজের ছেলে তাকে এবং তার ছেলেদের পরিবারের সাথে একটি ছোট ছেলে হিসাবে তাকে লালন-পালন করেছিল। সেখানে তার প্রথম কয়েক বছর।লেখক রিচার্ড বাচিনস্কি হুভার যিনি চলচ্চিত্রের অর্থায়নকারী বিনিয়োগকারীকে খুঁজে বের করার জন্য নির্বাহী প্রযোজকও ছিলেন এবং মেন্ডেলুক প্রকল্পের জন্য কিয়েভের বেশিরভাগ লোকেশন এবং কাস্টিং এবং ফিল্ম কলাকুশলীদের সংযুক্ত এবং স্কাউট করেছিলেন তিনি পরে মেন্ডেলুককে তার স্ক্রিপ্ট পাঠিয়েছিলেন এবং তাকে চলচ্চিত্র পরিচালক হিসাবে নিয়োগ করেছিলেন। তার টরন্টো কানাডিয়ান ইউক্রেনীয় সমর্থক প্রযোজক ইয়ান ইহনাটোভিজ দ্বারা।Bachynsky Hoovers পড়ার পর মূল চিত্রনাট্যের উপাদান পরিচালক মেন্ডেলুক তাদের জন্য ছবিটি পরিচালনা করতে পেরে রোমাঞ্চিত হয়েছিলেন।

ফিল্মোগ্রাফি
------------

* *স্টোন কোল্ড ডেড* (১৯৭৯)
* *রাষ্ট্রপতির অপহরণ* (১৯৮০)
* *ডুইন টাইম (চলচ্চিত্র)* (১৯৮৫)
* *মিটবলস III: সামার জব* (১৯৮৬)
* *ডেক দ্য হলস* (২০০৫)
* *তিক্ত ফসল* (২০১৭)

তথ্যসূত্র
---------

1. ↑  "Michael Shanks Online: Interview with George Mendeluk"। ২৯ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ১৬ মার্চ ২০২২।

বহিঃসংযোগ
---------
**দারুশ শিফা অথবা দার-উল-শিফা** হল ভারতের হায়দ্রাবাদের পুরাতন শহরের একটি বিশেষ অংশ, যা ১৬ শতকের হাসপাতালের নামানুসারে প্রসিদ্ধ হয়েছে। শহরটি ৪০০ বছরের আগে ১৫৯১ সালে হায়দারাবাদ শহরের প্রতিষ্ঠাতা মোহাম্মদ কুলি শাহ কর্তৃক প্রতিষ্ঠিত হয়েছিল। বর্তমান এটি শিয়া মুসলমানদের একটি বৃহৎ আবাস্থল। এখানকার বেশিরভাগ পরিবারের সদস্যরা বিদেশে স্থায়ীভাবে বসবাস করছে, যাদের রেমিটেন্স এখানকার জীবনযাত্রার মান বৃদ্ধি করেছে।

আরবী, উর্দু, তুর্কি ও ফার্সি ভাষা থেকে এ নামটি প্রাপ্ত হয়েছে।*দার আল-শিফার* অর্থ হলো "স্বাস্থ্যঘর" অর্থাৎ হাসপাতাল। স্থানটির নাম এ কারণে নেওয়া হয়েছে যে, প্রাথমিকভাবে এলাকাটি হাসপাতালের জন্য জনপ্রিয় ছিল। দার-উল-শিফা হাসপাতাল, চারমিনার মসজিদ ও সুবিশাল মক্কা মসজিদ একই সময়ে নির্মিত হয়েছে।

ভৌগলিকভাবে দারুশ শিফা হায়দ্রাবাদ শহরের দক্ষিণ দিকে মুসি নদীর তীরে অবস্থিত এবং স্থানটি চারমিনার বিধানসভা কেন্দ্রের অধীনে অবস্থিত। দার উল শিফা ঐতিহাসিকভাবে হায়দ্রাবাদের প্রাচীন শহুরে এলাকার একটি এবং বর্তমান তা হায়দ্রাবাদের পুরাতন শহরের অংশ।

ইতিহাস
------

৪০০ বছর আগে সুলতান মোহাম্মদ কুলি কুতুব শাহ কর্তৃক নির্মিত হাসপাতালের জন্য এলাকাটি এই নাম পেয়েছে। পরবর্তীতে, নিজামদের শাসনামলে, অপর্যাপ্ত স্থানের কারণে হাসপাতালটিকে অন্য ভবনে স্থানান্তরিত করা হয় এবং পুরাতন ভবনটিকে আলাওয়া ই-সারতুক নামে একটি হোসেনিয়ায় রূপান্তর করা হয়। *আলম* *সারতুকের[*প্রয়োজনীয় সংজ্ঞা*]* অংশ দিয়ে তৈরি, স্পাইক সহ একটি ধাতব হেডগিয়ার, যা চতুর্থ শিয়া ইমাম আলী ইবনে আলী ইবনে হোসাইন জয়নুল আবিদীন মহিলাদের সাথে ইয়াজিদের বাহিনী দ্বারা বন্দী হয়ে এখানেই ছিলেন। সারা বছর যে কোনো সময় এই হোসেনিয়ায় যাওয়া যায়। বর্তমানে এই ভবনটি নিজাম'স চ্যারিটেবল ট্রাস্টের অধীনে রয়েছে।

পরিবহন
------

দার-উ-শিফা টিএসআরটিসি এর বাস এর মাধ্যমে বাইরের দুনিয়ার সাথে সংযুক্ত। সমস্ত আরটিসি বাস যা দার-উল-শিফা হয়ে চারমিনারের দিকে যায়।

নিকটতম হায়দ্রাবাদ এমএমটিএস ট্রেন স্টেশন দবিরপুরায়।

তথ্যসূত্র
---------

1. ↑  "Dar-ul-Shifa, place that holds Hyderabad's sporting memories"।
2. ↑  Akbar, Syed (আগস্ট ২৩, ২০১৭)। "Hyderabads first full fledged hospital liies on death bed"। *Times of India*। সংগ্রহের তারিখ ডিসেম্বর ১৪, ২০২০।
**চীনা সামাজিক বিজ্ঞান অ্যাকাডেমি** (সরলীকৃত চীনা 中国社会科学院, প্রথাগত চীনা 中國社會科學院, ফিনিন Zhōngguó Shèhuì Kēxuéyuàn, উচ্চারণ *চুংকুও শহুই কশুয়েইউয়ান*) গণপ্রজাতন্ত্রী চীনের দর্শন, সামাজিক বিজ্ঞান ও নীতিনির্ধারণ সংক্রান্ত প্রধানতম জাতীয় গবেষণা কেন্দ্র। এটি ১৯৭৭ সালে প্রতিষ্ঠিত হয়। ফরেন পলিসি ম্যাগাজিন ২০০৯ সালে এটিকে এশিয়া মহাদেশের শীর্ষ চিন্তাকেন্দ্র (think tank) বলে আখ্যা দেয়। ২০১৭ পর্যন্ত এটি গণপ্রজাতন্ত্রী চীনের রাষ্ট্রীয় পরিষদের সাথে সংযুক্ত ছিল।

ইতিহাস
------

১৯৭৭ সালের মে মাসে যখন চীনা সামাজিক বিজ্ঞান অ্যাকাডেমি প্রতিষ্ঠিত হয়, তখন তার লক্ষ্য ছিল চীনে দর্শন ও সামাজিক বিজ্ঞানসমূহের অধ্যয়নের উন্নতি করা। চীনা বিজ্ঞান অ্যাকাডেমির দর্শন ও সামাজিক বিজ্ঞান বিভাগের ১৪টি গবেষণা দলকে আলাদা করে নিয়ে এই অ্যাকাডেমিটি গঠন করা হয়। এর প্রথম সভাপতি ছিলেন হু ছিয়াওমু (Hu Qiaomu)। এর বর্তমান সভাপতি ওয়াং ওয়েইকুয়াং (Wang Weiguang)।

কাঠামো
------

চীনা সামাজিক বিজ্ঞান অ্যাকাডেমি ভবন
চীনা সামাজিক বিজ্ঞান অ্যাকাডেমি ৫টি বিভাগে বিভক্ত:

* দর্শন, সাহিত্য ও ইতিহাস
* অর্থনীতি
* আইন, সামাজিক গবেষণা ও রাজনৈতিক গবেষণা
* আন্তর্জাতিক গবেষণা
* মার্কসীয় গবেষণা

এই অ্যাকাডেমির অধীনে ৩৫টি গবেষণা ইনস্টিটিউট, ৯০টি গবেষণা কেন্দ্র, ১টি স্নাতকোত্তর শিক্ষাপ্রতিষ্ঠান, এবং সমগ্র চীন জুড়ে ১০৫টি জাতীয় শিক্ষায়তনিক সম্প্রদায় রয়েছে। বর্তমানে এই অ্যাকাডেমিতে ৩২০০ জন আবাসিক গবেষক কাজ করছেন। অ্যাকাডেমির সদস্যপদ এবং সম্মানসূচক সদস্যপদ আজীবনের জন্য প্রদান করা হয় এবং এগুলি অ্যাকাডেমির সর্বোচ্চ সম্মানসূচক পদ। বর্তমানে ৪৭ জন সদস্য এবং ৯৫ জন সম্মানসূচক সদস্য।[*কখন?*]

প্রকাশনা প্রতিষ্ঠান
-------------------

অ্যাকাডেমির নিজস্ব প্রকাশনা প্রতিষ্ঠান আছে যার নাম "চীনা সামাজিক বিজ্ঞান প্রকাশন" (সরলীকৃত 中国社会科学出版社 ফিনিন Zhōngguó Shèhuì Kēxué Chūbǎnshè চুংকুও শহুই কশুয়ে ছুপান্শ‌')। এটি ১৯৭৮ সালের জুন মাসে প্রতিষ্ঠিত হয়। এ পর্যন্ত এটি ৮০০০-এর বেশি বই প্রকাশ করেছে।

তথ্যসূত্র
---------

1. ↑  *The Think Tank Index*, Foreign Policy, ২০০৯-০১-১৯ তারিখে মূল থেকে আর্কাইভ করা উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  *[[:টেমপ্লেট:Asiantitle]]*, Chinese Academy of Social Sciences, ২০১২-০৭-২২ তারিখে মূল থেকে আর্কাইভ করা, সংগ্রহের তারিখ ২০১০-০৭-১৪  ইউআরএল–উইকিসংযোগ দ্বন্দ্ব (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  潘衍习 [Pan Yanxi] (২০০৮-১১-১৭), "中国社科出版社三十年硕果累累 [China Social Sciences Press' accumulated achievements of thirty years]", *People's Daily*, ২০১১-০৭-২১ তারিখে মূল থেকে আর্কাইভ করা, সংগ্রহের তারিখ ২০১০-০৭-১৪ উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

* প্রাতিষ্ঠানিক ওয়েবসাইট  ওয়েব্যাক মেশিনে আর্কাইভকৃত ১ ডিসেম্বর ২০১৭ তারিখে (চীনা)
* প্রাতিষ্ঠানিক ওয়েবসাইট (ইংরেজি)
**নিদ্রা মন্দিরগুলো** ( **স্বপ্ন মন্দির** বা **মিশরীয় নিদ্রা মন্দির** হিসেবেও পরিচিত) কারও কারও দ্বারা সম্মোহনের প্রারম্ভিক উদাহরণ হিসাবে বিবেচিত হয়, যা ৪,০০০ বছর আগে ইমহোটেপের প্রভাবাধীনে সংঘটিত হত। ইমহোটেপ আচার্য এবং হেলিওপলিসের সূর্য দেবতা রা এর প্রধান যাজক হিসেবে নিষেবিত হতেন। বলা হয়ে থাকে তিনি প্রাচীন মিশরীয় সৃষ্টিকর্তা টাহ্‌ (Ptah) এর একজন পুত্র, আর তাঁর মাতা *Khredu-Ankh* নামের একজন নশ্বর।

নিদ্রা মন্দিরগুলো অনেকটা হাসপাতালের মত ছিল, যেখানে বিভিন্ন রোগের নিরাময় করা হত, সম্ভবত তাদের অনেকগুলোর প্রকৃতি ছিল মনস্তাত্ত্বিক। চিকিৎসার মধ্যে ছিল জপ করা, রোগীকে একটি বোধি-সদৃশ বা সম্মোহিত অবস্থাতে স্থাপন করা এবং চিকিৎসা নির্ধারণের জন্য তাদের স্বপ্ন বিশ্লেষণ করা। এসবের পাশাপাশি প্রায়শই পৃষ্ঠপোষক দেবতা বা অন্যান্য আত্মার উদ্দেশ্যে ধ্যান, উপবাস, স্নান এবং উৎসর্গ সংশ্লিষ্ট থাকত।

নিদ্রা মন্দিরগুলো মধ্য প্রাচ্য এবং প্রাচীন গ্রিসেও বিদ্যমান ছিল। গ্রিসে এগুলো গ্রিক চিকিৎসাবিদ্যার দেবতা আস্ক্লেপিউসের সম্মানে নির্মিত হয়েছিল এবং তাদেরকে আস্ক্লেপিয়ন বলা হত। গ্রিক চিকিৎসা পদ্ধতিটিকে "ইনকিউবেশন" বলা হত এবং নিরাময়ের জন্য এটি আস্ক্লেপিউসের উপাসনায় নিয়োজিত ছিল। অনুরূপ হিব্রু চিকিৎসা পদ্ধতিটিকে কাভানাহ্‌ বলা হত। ১৯২৮ সালে, তরুণ জে. আর. আর. টলকিনের সহায়তায় মর্টিমার হুইলার গ্লৌস্টারশায়ারের লিডনি পার্কে একটি রোমান নিদ্রা মন্দির আবিষ্কার করেন।

তথ্যসূত্র
---------

1. ↑  Tolkien's tales from Lydney Park

* Psychiatry in Egypt

বহিঃসংযোগ
---------

* মাইন্ডটেক অ্যাসোসিয়েটস - সম্মোহনের মূলগুলো
* জেফরি মিশলোভ, পিএইচডি  ওয়েব্যাক মেশিনে আর্কাইভকৃত ১৯ ফেব্রুয়ারি ২০১৯ তারিখে - আত্মার মিশরীয় যাত্রা, ১৯৯৫  ওয়েব্যাক মেশিনে আর্কাইভকৃত ১৯ ফেব্রুয়ারি ২০১৯ তারিখে
* অনন্ত ইনস্টিটিউট  আর্কাইভইজে আর্কাইভকৃত ১৬ অক্টোবর ২০০৬ তারিখে - সম্মোহন, গতকাল, আজ এবং আগামীকাল
* ইউনিভার্সিটি অফ মেটাফিজিকাল সায়েন্সেস - ড্রিমস অ্যান্ড ড্রিমিং
**রাভেনশ কলেজিয়েট স্কুল** ওড়িশার প্রাচীনতম স্কুল যা ১৮৫১ সালে ভারতের ওড়িশার কটক জেলাতে টমাস এডওয়ার্ড রাভেনশ প্রতিষ্ঠা করেছিলেন।  এটি রাভেনশাহ দ্বারা প্রতিষ্ঠিত তিনটি প্রতিষ্ঠানের মধ্যে একটি, অন্য দুটি রাভেনশ গার্লস স্কুল এবং রাভেনশ কলেজ, যা এখন রাভেনশ বিশ্ববিদ্যালয় হয়ে উঠেছে।

ইতিহাস
------

প্রতিষ্ঠানটির প্রতিষ্ঠার সঠিক তারিখ সম্পর্কে কিছু বিভ্রান্তি থাকলেও ১৮৫১ সালে রাভেনশ কলেজিয়েট স্কুল প্রতিষ্ঠিত হয়েছিল। এটি প্রতিষ্ঠিত হয়েছিল তৎকালীন বৃহত্তম শহর ওডিশার কটকে ।

ক্যাম্পাস
---------

বিদ্যালয় পরিচালিত বর্তমান ভবন ১৯০৫ সালে প্রতিষ্ঠিত হয়েছিল। ১৯০৫ এর আগে স্কুলটি ওড়িশা বার কাউন্সিলের সংলগ্ন ভবনগুলি থেকে পরিচালিত হয়েছে। ২০০৬ সালে ওড়িশা সরকার ৪ কোটি টাকা অনুমোদন দেয়। বিদ্যালয়টি উন্নয়নের জন্য ৪ কোটি টাকা অনুদান দেওয়া হলেও পরে অজানা কারণে স্ক্র্যাপ হয়ে যায়। বিদ্যালয়ের ক্যাম্পাসটি কাঠজোদির নদীর তীরে একর জমিতে বিস্তৃত। বিদ্যালয়ের নিকটবর্তী অঞ্চলে কয়েকটি উচ্চ-প্রোফাইল অফিস যেমন ওডিশার হাইকোর্ট, কাটকের জেলা কালেক্টরেট, ওড়িশার রাজ্য ট্রেজারি এবং ওড়িশা রাজস্ব বোর্ড উপস্থিত রয়েছে। বিদ্যালয়টির ক্যাম্পাসের ভিতরে একটি খেলার মাঠ রয়েছে এবং স্কুল থেকে কয়েক কিলোমিটার দূরে সানশাইন ফিল্ডস নামে পরিচিত আরও একটি মিনি স্টেডিয়াম রয়েছে। বিদ্যালয়ের দুটি হোস্টেল রয়েছে যেখানে ২০০ জন ধারণ সমন্বিত ক্ষমতা রয়েছে। বিদ্যালয়ের ক্যাম্পাসের ভিতরে দুটি মিলনায়তন রয়েছে।

উল্লেখযোগ্য প্রাক্তন ছাত্র
--------------------------

* সুভাষ চন্দ্র বসু ১৮৩৭–১৯৪৫, ভারতীয় জাতীয়তাবাদী নেতা এবং ভারতের স্বাধীনতা যোদ্ধা ।

তথ্যসূ্ত্র
----------

1. ↑  "Ravenshaw Collegiate School, Cuttack"। Government of Odisha। ২০১৩-০৪-২৩ তারিখে মূল থেকে আর্কাইভ করা। সংগ্রহের তারিখ ২০১৩-০৪-১২।
2. ↑  "Some less known facts about T E Ravenshaw"। Ravenshaw University। ২০১২-১০-১৬ তারিখে মূল থেকে আর্কাইভ করা। সংগ্রহের তারিখ ২০১৩-০৪-১২।
**মমতাজ হোসেন** একজন ইংরেজ উকিল এবং রেডিও উপস্থাপক। তিনি RedShift রেডিও তে **Health and Healing with Mumtaz** নামের অনুষ্ঠান করেন। এই অনুষ্ঠানের জন্যই তিনি বেশি পরিচিত।

প্রাথমিক জীবন
-------------

কিশোর মমতাজ হোসেন আশা করতেন বড় হয়ে একজন ডাক্তার অথবা আইনজীবী হবেন।  তিনি নিজের ছেলেবেলা সম্পর্কে বর্ণনা করেছেন 'বিচক্ষণ, একাডেমিক কঠোর পরিশ্রমী শান্ত কন্যা এবং চার ভাইবোনের মধ্যে সবচেয়ে বড়" হিসেবে। তার পরিবার অনেক শিক্ষা সচেতন ছিলো। তিনি চাইলেন বিশ্ববিদ্যালয়ে আইন বিভাগে ভর্তি হতে। তার মা-বাবা এ প্রস্তাব মেনে নিলেন। তিনি নিজের যোগ্যতায় পড়াশোনা করে স্নাতক ডিগ্রী অর্জন করেন।

তিনি একটি মুসলিম পরিবারে জন্মগ্রহণ করেন। তার বাবা ১৫ বা ১৬ বছর বয়সে যুক্তরাজ্য তে চলে যান। যখন মমতাজ হোসেনের জন্ম হয়,তখন তার মায়ের বয়স ছিলো মাত্র ১৯ বছর। তার মা ছিলেন একজন শিল্পী আছে,যার কাজ প্রদর্শিত হয়েছে রয়েল অ্যাকাডেমি অব আর্ট এ।

তিনি একজন পাকিস্তানি-ইরানি বংশদ্ভুত ছেলেকে বিয়ে করেন। তার একজন মেয়ে, ইয়াসমিন (জন্ম ১৯৯৪) এবং এক ছেলে, জাহান (জন্ম ১৯৯৬) আছে। ১৯৯৮ সালে তিনি তার স্বামীকে তালাক দেন।

কর্মজীবন
--------

১৯৯২ সালে তিনি আইনজীবী হিসেবে নিজের যোগ্যতা প্রমাণ করেন। তিনি পারিবারিক আইন, বাণিজ্যিক, সিভিল মোকদ্দমা, ইচ্ছা, অপরাধ এবং ব্যক্তিগত আঘাত ইত্যাদি নিয়ে কাজ করতেন। তারপর তিনি Parabis গ্রুপ এ চলে যান এবং ব্যক্তিগত আঘাত ডিপার্টমেন্ট এ ম্যানেজার হিসেবে কাজ করেন।

অভিনয় এবং মডেলিং এ কিছু সময় কাজ করার পর, তিনি  সিভিল আইনের উপর দৃষ্টি নিবদ্ধ করেন। তার দুই সন্তান জন্ম হলে তিনি কর্মজীবন থেকে কিছুদিনের জন্য অবসরে যান। এরপর আবার ফিরে এসে তার কাজে যোগ দান করেন।

২০১০ সালে মমতাজ হোসেন তার আইনি অনুশীলন প্রায় চার বছর পর বন্ধ রাখেন। তারপর স্থানীয় রেডিও তে শো করা শুরু করেন। রেডশিট রেডীওতে তার অনুষ্ঠান **Health and Healing with Mumtaz** প্রচন্ড জনপ্রিয়তা লাভ করে।. একই বছর তিনি মিডিয়া ও সম্প্রচার এরিনা তে ব্যবসা উন্নয়নের কাজ শুরু করেন।

২০১২ সালের অক্টোবর মাসে তিনি Pannone এ যোগ দেন।  তিনি কানেক্ট টু ল'র একজন উকিল এবং বিজনেস ডেভেলপমেন্ট ম্যানেজার হিসেবে কাজ করেন।

স্বীকৃতি
--------

২০১১ সালে মমতাজ হোসেন ম্যানচেস্টারে অন্যের ওপর প্রভাব রাখতে পারে এমন নির্বাচিত সেরা ৫০ জন নারীর মধ্যে ছিলেন।

ব্যক্তিগত জীবন
--------------

মমতাজ হোসেন ছিলেন একজন একক মা, তিনি লন্ডন এবং ম্যানচেস্টারে বসবাস করতেন এবং সেখানেই কাজ করতেন।

মমতাজ হোসেন ১৫-১৬ বছর বয়সী মেয়েদের পরামর্শ দিতেন।

আরও দেখুন
---------

* ব্রিটিশ বাংলাদেশী
* তালিকায় ব্রিটিশ বাংলাদেশীদের

তথ্যসূত্র
---------

1. ↑  "Meet Our Big Sisters ..." (ইংরেজি ভাষায়)। Girls Out Loud। ৩ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ১ ফেব্রুয়ারি ২০১৪।
2. 1 2 3 4  Birch, Phil (৬ জুলাই ২০১১)। "Inspirational Women – Mumtaz Hussain" (ইংরেজি ভাষায়)। *the3rdi magazine*। ৩ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ১ ফেব্রুয়ারি ২০১৪।
3. 1 2  Sharman, Judith (৯ জুলাই ২০১২)। "A Conversation With Mumtaz Hussain" (ইংরেজি ভাষায়)। *Well Tree Learning*। ১ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ১ ফেব্রুয়ারি ২০১৪।
4. 1 2  "Mumtaz Hussain" (ইংরেজি ভাষায়)। Pannone। ২ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ১ ফেব্রুয়ারি ২০১৪।
5. ↑  "F.A.Q" (ইংরেজি ভাষায়)। Mercedes Leal। সংগ্রহের তারিখ ১ ফেব্রুয়ারি ২০১৪।
6. ↑
ভারতের উত্তর-পূর্ব সীমান্তের রাজ্যগুলির মধ্যে একটি হল মেঘালয়। মেঘালয়ের তিনটি প্রধান উপজাতি হল খাসি, পনার এবং গারো। উত্তর-পূর্ব ভারতের অন্যান্য রাজ্যের মধ্যে মেঘালয় তার অনন্য রন্ধনশৈলীর বৈশিষ্ট্য নিয়ে বিদ্যমান। 
মেঘালয়ের প্রধান খাদ্য হল ভাত এবং তার সাথে মাছ বা মাংসের বিভিন্ন রকম প্রস্তুতি। প্রকৃতপক্ষে, মেঘালয়ের স্থানীয় মানুষের প্রধান খাদ্যই হল ভাত। মেঘালয়ের উপজাতি গোষ্ঠীর লোকেরা ছাগল, শুকর, পাখি, হাঁস এবং গরু পালন করে এবং তাদের মাংস খাদ্য হিসাবে গ্রহণ করে।

মেঘালয়ের খাসি ও জয়ন্তিয়া অঞ্চলের উল্লেখযোগ্য খাবারগুলো হল জাদোহ, কি কপু, টুং রিম্বাই, ও অঙ্কুরিত বাঁশের আচার। এই অঙ্কুরিত বাঁশ গারো উপজাতির বিশেষ পছন্দের খাবার। 
গারোরা গৃহপালিত এবং অ-গৃহপালিত উভয় প্রাণীর মাংসই খায়। যদিও তাদের দৈনন্দিন প্রধান খাদ্য -এর মধ্যে পরে কাপা দিয়ে ভাত যা পুরম্ভী মসলা নামে একটি বিশেষ উপাদান দিয়ে রান্না করা হয়।

মেঘালয়ের লোকেরা মসলাদার খাবার পছন্দ করে এবং তাদের খাবারে মাংস, বিশেষ করে শুকরের মাংস বেশি ব্যবহার হয়। মেঘালয়ের খাদ্য শস্য হল ধান এবং ভুট্টা। এছাড়াও মেঘালয়ে স্থানীয়ভাবে প্রচুর ফল উৎপাদিত হয় যা তাদের খাদ্যতালিকায় অন্তর্ভু‌ক্ত। জাদোহ, পুথারো অ পুদোহ হল বিভিন্ন ঋতুতে উৎপাদিত বিভিন্ন ধরনের চাল যা স্থানীয় বিভিন্ন উৎসবে খাওয়া হয়। পুদোহ চাল শুয়োরের মাংসের সাথে সেদ্ধ করে রান্না করা হয় এবং বিবাহ বা মেঘালয়ের অন্যান্য বিশেষ অনুষ্ঠানে খাওয়া হয়।

খাসি ভাষায় *জা* কথার অর্থ হল ভাত আর *দোহ* মানে হল মাংস। জাদোহ হল শুকরের মাংসের চর্বি দিয়ে রান্না করা লাল ভাত যাতে পেঁয়াজ, আদা, হলুদ, তেজপাতা, কালো মরিচ ইত্যাদি বিবিধ মসলা দেওয়া হয়ে থাকে। খাসি উপজাতিদের উৎসবের সময় স্থানীয়রা সকালে এই খাবারটি খায়।

টুংরিম্বাই মেঘালয়ের কৃষক সম্প্রদায়ের একটি দৈনন্দিন খাবার। তুংরিম্বাই তৈরি করা হয় গাঁজানো সয়াবিন, সিদ্ধ ও কাটা শুকরের মাংস, কালো তিল, আদা, পেঁয়াজ ইত্যাদি দিয়ে। এই সমস্ত উপাদান একসাথে ভাজা করে সাঁতলান হয় এবং সঠিক স্বাদ আনার জন্য ঢিমে আঁচে রান্না করা হয়।

পুমলোই হল গুঁড়ো করা ভাপানো চাল দিয়ে প্রস্তুত মেঘালয়ের আরেকটি খাবার যা উৎসবের সময় খাওয়া হয়। এটি খিউ রানেই নামক একটি পাত্র ব্যবহার করে রান্না করা হয়। পুমলোই মাঝারি আঁচে রান্না করা হয়। এই ভাত রান্না করার জন্য সঠিক পরিমাণে জল এবং তাপের ভারসাম্য বজায় রাখতে হয়।

মেঘালয়ের আরও উল্লেখযোগ্য খাবার হল দোহ-খলিহ, দোহ-নেইয়ং,নাখাম বিচি ইত্যাদি। দো-খলিহ হল একটি সালাদ যা শুকরের মাংস, মরিচ এবং পেঁয়াজ দিয়ে তৈরি। ডোহ-নেইয়ং হল একটি ঘন শুয়োরের মাংসের তরকারি যার মধ্যে সবুজ মরিচ, লাল পেঁয়াজ, গোলমরিচ এবং অন্যান্য স্থানীয় মশলা থাকে। নাখাম বিচি হল একটি স্যুপ যা নাখাম দিয়ে তৈরি।নাখাম একটি বিশেষ জাতের মাছ যা প্রথমে রোদে বা আগুনে শুকানো হয়। এর পরে সেই মাছ ভাজা হয় এবং তা জলে সিদ্ধ করে এই ঘন স্যুপ প্রস্তুত করা হয়।

তথ্যসূত্র
---------

1. 1 2 3 4 5 6 7 8 9 10 11  "Food of Meghalaya"।
2. 1 2  "Meghalaya food"।
3. ↑  Mishra, Birendra Kumar; Hati, Subrota; Das, Sujit (১ আগস্ট ২০১৯)। "Bio-nutritional aspects of Tungrymbai, an ethnic functional fermented soy food of Khasi Hills, Meghalaya, India"। *Clinical Nutrition Experimental* (ইংরেজি ভাষায়)। **26**: 8–22। আইএসএসএন 2352-9393। ডিওআই:10.1016/j.yclnex.2019.05.004 অবাধে প্রবেশযোগ্য। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**জঁ কালভা** (ফরাসি: Jean Calvin, ১০ই জুলাই, ১৫০৯ – ২৭ মে, ১৫৬৪) একজন প্রভাবশালী ফরাসি ধর্মতত্ত্ববিদ ও প্রতিবাদী (প্রটেস্টান্ট) পুনর্গঠনের সময়কার একজন যাজক ছিলেন। তিনি খ্রিস্টান ধর্মতত্ত্ব ব্যবস্থার উন্নয়নের প্রধান ব্যক্তি ছিলেন। তার তৈরি ব্যবস্থাকে "কালভাঁবাদ" বলে অভিহিত করা হয়। মূলত মানবতাবাদী আইনজীবী হিসাবে প্রশিক্ষণপ্রাপ্ত কালভাঁ ১৫৩০-এর কাছাকাছি সময়ে রোমান ক্যাথলিক চার্চ থেকে কপর্দকশূন্য হন। ধর্মীয় উত্তেজনা একটি সহিংস বিপ্লবরুপে ফ্রান্সের প্রটেস্টান্টদের উপর আছড়ে পড়ার পর, কালভাঁ সুইজারল্যান্ডের বাজেলে পালিয়ে যান এবং সেখানে তিনি ১৫৩৬ সালে ধর্মের পরবর্তী বিকাশের জন্য *খ্রিস্টান ধর্ম ইনস্টিটিউটের* প্রথম সংস্করণ প্রকাশ করেন।

একই বছর জেনেভায় গির্জা সংস্কারের কাজে সাহায্যের জন্য কালভাঁ, উইলিয়াম ফ্যারেল দ্বারা নিয়োগপ্রাপ্ত হন। সিটি কাউন্সিল দ্বারা ফ্যারেল ও কালভাঁ দুজনের ধারণাই বাস্তবায়নে বাধাপ্রাপ্ত হয় ও তাদের দুজনকেই বহিস্কার করা হয়। *মার্টিন বোচারের* আমন্ত্রনে, কালভাঁ স্ত্রাসবুরে তার সংস্কার চালিয়ে যান ও তিনি ফরাসি উদ্বাস্তুদের একটি গির্জার মন্ত্রী হন। তিনি জেনেভা সংস্কার আন্দোলনের সমর্থন অব্যাহত রাখেন এবং শেষ পর্যন্ত তার গির্জার নেতৃত্ব ফিরিয়ে নেওয়ার জন্য তাকে আমন্ত্রণ জানানো হয়।

জেনেভায় ফেরার পর কালভাঁ গির্জা সরকার ব্যবস্থা ও গণ-প্রার্থনা সংক্রান্ত নতুন ধরন চালু করেন। যদিও শহরের কিছু প্রভাবশালী পরিবার তার কর্তৃপক্ষকে নিয়ন্ত্রণ করতে এর বিরোধিতা করেছিল। এই সময়ের মধ্যে তার মতবিরোধী হিসেবে পরিচিত মাইকেল সার্ভেটাস নামে স্পেনের এক লোক জেনেভো পৌঁছে। কেভিন তার প্রতি নিন্দা জানায় ও সিটি কাউন্সিল সার্ভেটাসের মৃত্যুদন্ড কার্যকর করে। সহায়ক উদ্বাস্তুদের একটি অন্তঃপ্রবাহ অনুসরণে ও সিটি কাউন্সিলের নতুন নির্বাচনে কালভাঁর বিরোধীদের বের করে দেওয়া হয়। কালভাঁ তার শেষ জীবন জেনেভা তথা সাড়া ইউরোপজুড়ে সংস্কারের কথা প্রচার করে অতিবাহিত করেছেন।

কালভাঁ ছিলেন একজন অক্লান্ত বিবাদমান ও কৈফতমূলক লেখক যিনি অসংখ্য বিতর্ক তৈরি করেছেন। তিনি ফিলিপ ম্যালান চ্যাথন ও হেইনরিচ বুলিঞ্জারসহ আরো অনেক সংস্কারকের সাথে আন্তরিক ও সহায়ক পত্র বিনিময় করতেন। ইনস্টিটিউট ছাড়াও, তিনি বাইবেলের অধিকাংশ বই, সেইসাথে পারমার্থিক চুক্তি এবং কনফেশনাল বইয়ের নথি সম্পর্কে নেভিগেশন মন্তব্য লিখেছিলেন। তিনি নিয়মিতিভাবে বা সপ্তাহ জুড়ে গির্জার বেদীতে বসে ধর্মপ্রচারের জন্য ভাষণ দিতেন। কালভাঁ অগাস্টিনীয় ঐতিহ্য দ্বারা প্রভাবিত হয়েছিলেন।

কালভাঁর লেখা ও হিতোপদেশ ধর্মতত্ত্বের শাখার জন্য যে বীজ বপন করেছিল তা কালভাঁ-র নাম বহন করছে। দ্য রিফর্মড, কংগ্রেগেসনাল ও প্রেসবেটেরিয়ান গির্জা কালভাঁকে তাদের বিশ্বাসের প্রধান মুখপাত্র হিসেবে মনে করত যিনি (কালভাঁ) এই বিশ্বাসকে বিশ্বব্যাপী প্রচার করেছিলেন।

বহিঃসংযোগ
---------

উইকিপিডিয়ার সহপ্রকল্পে**জঁ কালভা*** কমন্স হতে মিডিয়া
* উইকিউক্তি হতে উক্তিসমূহ
* উইকিসংকলন হতে পাঠ্যসমূহ

* বিবিসির *ইন আওয়ার টাইম*-এ John Calvin
* গুটেনবের্গ প্রকল্পে জঁ কালভা-এর সাহিত্যকর্ম ও রচনাবলী (ইংরেজি)
* Writings of Calvin at the Christian Classics Ethereal Library
* Writings and lectures by and about John Calvin at the SWRB  ওয়েব্যাক মেশিনে আর্কাইভকৃত ১২ জুন ২০১৪ তারিখে
* Sermons by Calvin
* *Psychopannychia*
* *The Life of John Calvin* by Theodore Beza
* Catholic Encyclopedia
মানচিত্রে ডোভার প্রণালী
ফ্রান্সের তীর থেকে তোলা ডোভার প্রণালীর ছবিতে ইংল্যান্ডের উপকূল দেখা যাচ্ছে।
ডোভারের তীরে শ্ব্বেতবর্ণ পাহাড়ের ঢাল
**ডোভার প্রণালী** (ইংরেজি: Strait of Dover) গ্রেট ব্রিটেন দ্বীপকে ফ্রান্স তথা ইউরোপীয় মহাদেশীয় ভূখণ্ড থেকে বিচ্ছিন্নকারী সমুদ্রপ্রণালী। এটি ইংলিশ চ্যানেল তথা আটলান্টিক মহাসাগরের সাথে উত্তর সাগরের সংযোগসাধন করেছে। ফরাসিরা এটিকে **কালে প্রণালী** (ফরাসি: Pas-de-Calais; আ-ধ্ব-ব: [pɑdə kalɛ]) নামে ডাকে।

ইংল্যান্ডের উপকূলে প্রণালীটি ডাঞ্জনেস (Dungeness) এবং দক্ষিণ ফোরল্যান্ড নামের দুইটি অন্তরীপ পর্যন্ত বিস্তৃত ধরা হয়। অন্যদিকে ফ্রান্সের উপকূলে এটিকে কালে (Calais) শহর থেকে কা গ্রি-নে (Cap Gris-Nez) পর্যন্ত বিস্তৃত বলে গণনা করা হয়।

সমুদ্রপ্রণালীটি ইংলিশ চ্যানেলের পূর্ব প্রান্তের সবচেয়ে সরু অংশটি গঠন করেছে। প্রণালীর সবচেয়ে সরু অংশটি ইংল্যান্ডের দক্ষিণ ফোরল্যান্ড এবং ফ্রান্সের কা গ্রি-নে-র মধ্যে অবস্থিত এবং প্রায় ৩৪ কিলোমিটার প্রশস্ত। ইংলিশ চ্যানেল পাড়ি দেবার জন্য সাঁতারুরা এই সরুতম পথটিই ব্যবহার করে থাকেন।

প্রণালীর দুই পাশে ফ্রান্স ও ইংল্যান্ড উভয় দিকের তীরই শ্বেত চুনাপাথরে তৈরি খাড়া পাহাড় নিয়ে গঠিত। দুই তীরের চুনাপাথরের স্তরগুলি পরীক্ষা করে দেখা গেছে যে প্রাগৈতিহাসিক কালে ইংল্যান্ড ও ফ্রান্সের মধ্যে স্থলযোগাযোগের একটি পথ এখান দিয়ে চলে গিয়েছিল।

ডোভার বা কালে প্রণালীটি বিশ্বের সবচেয়ে ব্যস্ত সমুদ্রপ্রণালী। এখানে প্রতিদিন প্রায় ৪০০ বাণিজ্যিক জাহাজ যাতায়াত করে। ১৯শ শতকের শুরুর দিকেই প্রণালীর নিচ দিয়ে একটি সুড়ঙ্গ খোঁড়ার প্রস্তাব উত্থাপিত হয়েছিল। ১৯৮০-র দশকের মাঝামাঝি ইংল্যান্ড ও ফ্রান্সের যৌথ উদ্যোগে প্রণালীর তলদেশ দিয়ে একটি রেলসুড়ঙ্গের খননকার্য আরম্ভ হয় এবং ১৯৯৪ সালে এটি "চ্যানেল টানেল" বা "চানেল" নামে পরিবহনের জন্য উন্মুক্ত করা হয়।

তথ্যসূত্র
---------

1. ↑  "English Channel". *The Cambridge Paperback Encyclopedia*, 1999.
2. ↑  See The Channel Navigation Information Service (CNIS)  ওয়েব্যাক মেশিনে আর্কাইভকৃত ১৭ অক্টোবর ২০০৭ তারিখে

বহিঃসংযোগ
---------

* Channel Navigation Information Service  ওয়েব্যাক মেশিনে আর্কাইভকৃত ২ ফেব্রুয়ারি ২০১১ তারিখে
* Channel Swimming & Piloting Federation  ওয়েব্যাক মেশিনে আর্কাইভকৃত ৩০ এপ্রিল ২০১১ তারিখে
* Channel Swimming Association
* Depth Chart showing straits and former course of Rhine
**হেমনগর জমিদার বাড়ি** বাংলাদেশের টাঙ্গাইল জেলার একটি দর্শনীয় স্থাপনা।

অবস্থান
-------

এই দর্শনীয় স্থাপনাটি ঢাকা বিভাগের টাঙ্গাইল জেলার গোপালপুরের শিমলাপাড়া মৌজায় (বর্তমানে হেমনগর) অবস্থিত।

ইতিহাস
------

জমিদার হেমচন্দ্র চৌধুরী এই জমিদারবাড়িটি নির্মাণ করেন (১৮৯০)। তিনি তার এলাকার মানুষকে কঠোর হাতে শাসন করতেন। জমিদারবাড়ি অতিক্রম করতে হলে তাদেরকে খালি পায়ে ক্রমাগত মাথা ঝুঁকিয়ে আনুগত্য প্রকাশের পাশাপাশি উল্টো হয়ে হাটতে হত। এসকল নিয়ম মানতে বাধ্য করা হত তাদের।
হেমচন্দ্র চৌধুরী ১৮৮০ সালে (১২৮৬ বঙ্গাব্দ) মধুপুর উপজেলার আমবাড়িয়া রাজবাড়ি ত্যাগ করে গোপালপুর উপজেলার ঝাওয়াইল ইউনিয়নের সুবর্ণখালি গ্রামে নতুন রাজবাড়ি নির্মাণ করেন। তিনি সেখান থেকেই জমিদারি পরিচালনা শুরু করেন। সুবর্ণখালি ছিল যমুনা তীরের প্রসিদ্ধ নদীবন্দর। তখন কলকাতার সাথে সহজ যোগাযোগের কারণে সুবর্ণখালিতে আসাম ও কলকাতার স্টীমার আসতো। হেমচন্দ্র চৌধুরী সহ কয়েকজন হিন্দু জমিদারের উদ্যোগ ও প্রচেষ্টায় ১৯০৫ সালে ময়মনসিংহ হতে জগন্নাথগঞ্জ ঘাট পর্যন্ত রেলওয়ে লাইন সম্প্রসারণ করা হয়। যা রেল ও স্টীমার যোগে ঢাকার সাথে কলকাতার যোগাযোগকে সহজ করে তোলে। হেমবাবু সুবর্ণখালি হতে সরিষাবাড়ি উপজেলার জগন্নাথগঞ্জ ঘাট পর্যন্ত পাঁচ কিলোমিটার সড়কে হেরিংবন্ড করে টমটম বা পালকিতে যাতায়াতের ব্যবস্থা করেন। জানা যায়, এটিই গোপালপুর উপজেলার প্রথম পাঁকা সড়ক। ঊনবিংশ শতাব্দির শেষ দশকে যমুনার করাল গ্রাসে বিলীন হয় সুবর্ণখালি নদীবন্দর ও হেমচন্দ্রের রাজবাড়ি। সুবর্ণখালি ঐতিহ্য হারিয়ে আজ সোনামুই/সোনামুখী নাম ধারণ করে টিকে আছে।

এছাড়াও জমিদার হেমচন্দ্র চৌধুরীর আরেকটি বাড়ি ছিল যা ময়মনসিংহ জেলার ত্রিশাল থানার বৈলর ইউনিয়নে অবস্থিত।

বিবরণ
-----

হেমচন্দ্র চৌধুরী ১৮৯০ সালে (১২৯৬ বঙ্গাব্দ) শিমলাপাড়া মৌজায় নতুন একটি দ্বিতল রাজপ্রাসাদ নির্মাণ করেন। এটি সুবর্ণখালি থেকে তিন কিলোমিটার পূর্ব-দক্ষিণে অবস্থিত। উঁচু ও প্রসস্থ দেওয়ালে ঘেরা বাড়ির ভেতরে সুপেয় পানির জন্য একাধিক কূপ খনন করা হয়েছিল। সেখানে ছিল চিড়িয়াখানা, পূজাম-প, হাতিশালা ও ফুলের বাগান। পরীর দালানের সামনেই ছিল দ্বিতল নাটঘর। বাড়িটির ভেতরে ও সামনে রয়েছে পাকা সান (ইট ও সুরকির) বাঁধানো ঘাটসহ বিশাল পুকুর (দিঘি)। পরীর দালানের আশেপাশে স্বজনদের জন্য সান বাঁধা ঘাট সহ দিঘি ও পাকা বাড়িঘর নির্মাণ করা হয়েছিল।

কারুকার্য
---------

ভবনের দেয়াল, পিলার, ফটকে রঙ্গিন কাঁচ ব্যবহার করে ফুল, তারা, গাছ ইত্যাদি তৈরি করা হয়েছে। অত্যন্ত কারুকার্য মণ্ডিত, দামি কড়ি ও অপূর্ব পাথরে মোড়ানো অগ্রভাগে দুইটি পরীর ভাস্কর্যসমৃদ্ধ বাড়িটি লতাপাতার অপরুপ নকশায় তৈরি। দিল্লী ও কলকাতার কারিগর ও রাজমিস্ত্রি দিয়ে ইটসুরকির তৈরি বাড়িটি দেখে মনে হয় যেন শিল্পকর্ম। ৬০ একর জায়গার উপর শত কক্ষবিশিষ্ট এ বাড়িটিকে ডাকা হয় পরীর দালান নামে।

বর্তমান অবস্থা
--------------

এই জমিদারবাড়ির মূল ভবনটি বর্তমানে হেমনগর কলেজ করা হয়েছে। রাজবাড়ির অদুরে দক্ষিণদিকে গড়ে ওঠে বিশাল (হেমনগর বাজার) হাট। এলাকাটি হেমচন্দ্র চৌধুরীর নামানুসারে হেমনগর নামে নামকরণ করা হয়েছিল। বর্তমানে (১৯৮৯ সালে) বাড়িটিতে একটি মহাবিদ্যালয় (ডিগ্রী কলেজ) স্থাপন করা হয়েছে।

চিত্রশালা
---------

* 
* 
* 
* 
* 
* 
* 
* 
* 
* 
* 
* 
*

আরও দেখুন
---------

* জমিদার বাড়ি

তথ্যসূত্র
---------

1. ↑  সাইফুল ইসলাম (৩১ জুলাই ২০১৫)। "৭০ বছর পর শেকড়ের সন্ধানে"। *dailynayadiganta.com*। *দৈনিক নয়া দিগন্ত*। সংগ্রহের তারিখ অক্টোবর ৩১, ২০১৬।

উইকিমিডিয়া কমন্সে **হেমনগর জমিদার বাড়ি** সংক্রান্ত মিডিয়া রয়েছে।
**স্যাম সান হল** উত্তর-মধ্য ভিয়েতনামের একটি শহর, যা দক্ষিণ চীন সাগরের তীরে থান হোয়া প্রদেশের রাজধানী থান হোয়া থেকে ১৬ কিমি পূর্বে অবস্থিত।

ফরাসি ঔপনিবেশিক শাসকরা ১৯০৬6 সালে **স্যাম সান** শোষণ শুরু করে এবং এটি তখনকার ফরাসি ইন্দোচীনের একটি বিখ্যাত স্থান হয়ে ওঠে। সেই সময়ে, এখানে অনেক হলিডে ভিলা নির্মিত হয়। এপ্রিল/মে ২০০৭ সালে, **স্যাম সানে** একটি **স্যাম সান** উৎসবের আয়োজন করে এর প্রতিষ্ঠার ১০০ তম বার্ষিকী উদযাপন করে। থান হোয়া প্রাদেশিক সরকার উত্সবের প্রস্তুতির জন্য সমুদ্রের ধারে অবকাঠামো, জল সরবরাহ, আলোর ব্যবস্থা এবং একটি তথ্য নেটওয়ার্কে আপগ্রেড করতে ৩৭৫০০০ ডলার বিনিয়োগ করে। ৩০০০ সাইক্লিস্ট, ক্যামেরাম্যান, বিক্রেতা এবং ট্যুরিস্ট গাইডের জন্য প্রায় ২টি প্রশিক্ষণ কোর্সের আয়োজন করা হয়।[]

২০০৩ সালের শুমারি হিসাবে জেলা-স্তরের শহরের জনসংখ্যা ৫৭৬২৫ জন।  জেলাটি ১৮ কিমি² এলাকা জুড়ে রয়েছে । 

১৪ মে ২০১৫ থেকে, কুয়াং জুওং জেলার ৬টি কমিউনের একীকরণের ভিত্তিতে শহরটি বাড়ানো হয়।

১৯ এপ্রিল ২০১৭ থেকে, এই শহরটি শহরের উন্নতি হয়৷

তথ্যসূত্র
---------

1. 1 2  "Districts of Vietnam"। Statoids। সংগ্রহের তারিখ মার্চ ১৯, ২০০৯।
2. ↑  "Thông qua đề án thành lập thành phố Sầm Sơn (Thanh Hóa) (in Vietnamese)"। VietTimes। সংগ্রহের তারিখ এপ্রিল ২১, ২০১৭।
**রেখা থাপা** হলেন একজন নেপালি চলচ্চিত্র অভিনেত্রী, মডেল এবং চলচ্চিত্র নির্মাতা। তিনি নেপালি চলচ্চিত্রের ইতিহাসে অন্যতম জনপ্রিয় অভিনেত্রী। তিনি ১৯৯৯ সালে মিস নেপালে সেরা দশের মধ্যে ছিলেন। দুই বছর পরে তিনি ছবিরাজ ওঝার *হিরো* চলচ্চিত্রে আত্মপ্রকাশ করেছিলেন। তিনি প্রায় ২০০ নেপালি চলচ্চিত্রে কাজ করেছেন এবং জনপ্রিয়তাও অর্জন করেছেন। তিনি সিনেমা প্রযোজনা প্রতিষ্ঠান রেখা এন্টারটেইনমেন্টের মালিক। তিনি সেরা অভিনেত্রী হিসেবে সিজি ডিজিটাল চলচ্চিত্র পুরস্কার এবং ২০১১ সালে নেফটা চলচ্চিত্র পুরস্কার অর্জন করেছেন।

জীবনী
-----

রেখা থাপা পূর্ব নেপালের মোরঙ জেলার সালাকপুরে জন্মগ্রহণ করেছিলেন। স্কুলশিক্ষা শেষ করার পরে তিনি উচ্চশিক্ষার জন্য কাঠমান্ডু চলে গিয়েছিলেন। যেহেতু তার অভিনেত্রী হওয়ার তীব্র ইচ্ছা ছিল, তাই তিনি বিভিন্ন মডেলিং অনুষ্ঠানে অংশ নিতেন। পরে তিনি ১৯৯৯ সালে মিস নেপাল সুন্দরী প্রতিযোগিতায় অংশ নিয়ে শীর্ষ দশের মধ্যে ছিলেন।

রাজনৈতিক জীবন
-------------

রেখা থাপা নেপালে কোভিড-১৯ মহামারী সম্পর্কে সতর্কতা গ্রহণ করার জন্য বার্তা প্রচার করছেন
রেখা থাপা ২০১৬ সালের ১২ ডিসেম্বর রাষ্ট্রীয় প্রজাতন্ত্র পার্টিতে  যোগ দিয়েছেন। ২০১৭ সালের ফেব্রুয়ারিতে তিনি আরপিপির কেন্দ্রীয় সদস্য হিসাবে নির্বাচিত হয়েছেন। গায়ক কোমল অলি, সংসদ সদস্য কুন্তি শাহী এবং প্রতিভা রানা সহ আরও বেশ কয়েকটি জনপ্রিয় মুখও তখন নির্বাচিত হয়েছিল। 

এর আগে ২০১৩ সালে রেখা থাপা নেপালের মাওবাদী ইউনিফাইড কম্যুনিস্ট পার্টিতে যোগদান করেছিলেন। তবে এক বছর পরে তিনি ঘোষণা করেছিলেন যে তিনি আর সেই রাজনৈতিক দলের সাথে যুক্ত নন।

তথ্যসূত্র
---------

1. ↑  "Nepali Actress Rekha Thapa"। facemeu.com। ১১ সেপ্টেম্বর ২০১৪। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৭ ডিসেম্বর ২০১৫।
2. ↑
3. 1 2  Participants 1999  ওয়েব্যাক মেশিনে আর্কাইভকৃত ৮ মে ২০১৯ তারিখে, Miss Nepal official website, retrieved 16 February 2014
4. ↑  "Rekha Thapa Biography"। Lumbini Media।
5. ↑  Rekha thapa/ (২০ মার্চ ২০১১)। "Movie Awards in Nepali Film Industry and NEFTA Film Awards"। xnepali.net। সংগ্রহের তারিখ ১৯ এপ্রিল ২০১৫।
6. ↑  "Rekha changes party – leaves Prachanda to embrace Kamal Thapa"। xnepali.net। সংগ্রহের তারিখ ১৪ ডিসেম্বর ২০১৬।
7. ↑  "Rastriya Prajatantra Party central member vote counting concludes"। *The Himalayan Times*। The Himalayan Times। ২২ ফেব্রুয়ারি ২০১৭। সংগ্রহের তারিখ ২২ ফেব্রুয়ারি ২০১৭।
8. ↑  "Rekha Thapa joins politics, now a Maoist officially (video)"। xnepali.net। সংগ্রহের তারিখ ১৪ ডিসেম্বর ২০১৬।
9. ↑  Rekha Thapa and Urmila Aryal join UCPN (Maoist). Nepal.FM. Retrieved on 1 February 2014.
10. ↑  "Rekha Thapa says she is not a Maoist, anymore"। xnepali.net। সংগ্রহের তারিখ ১৪ ডিসেম্বর ২০১৬।

বহিঃসংযোগ
---------

* ফেসবুকে রেখা থাপা
* ইন্টারনেট মুভি ডেটাবেজে রেখা থাপা (ইংরেজি)
**ড. জ্যোৎস্নাকান্ত বসু** (আগস্ট ১৯০৯ – ১২ জুন ১৯৮২) ছিলেন খ্যাতনামা নৃতত্ত্ববিদ ও কলকাতা বিশ্ববিদ্যালয়ের প্রথিতযশা অধ্যাপক। তিনি উত্তর-পূর্ব ভারতের ক্ষুদ্র ক্ষুদ্র নৃগোষ্ঠী- কুকি , গারো ইত্যাদি সম্প্রদায়ের উপর বহু গবেষণা করেছেন এবং নৃবিজ্ঞানের গ্রন্থ রচনা করেছেন। লন্ডনের রয়াল অ্যানথ্রোপলজিকাল সোসাইটির ফেলোও ছিলেন তিনি।

জীবনী
-----

মেধাবী জ্যোৎস্নাকান্ত ১৯৩১ খ্রিস্টাব্দে  কলকাতা বিশ্ববিদ্যালয়ের  স্নাতকোত্তর পরীক্ষায় প্রথম শ্রেণীতে প্রথম হন। ১৯৩২ -১৯৩৪ খ্রিস্টাব্দে তিনি  মার্কিন যুক্তরাষ্ট্রের আমেরিকান মিউজিয়াম অব ন্যাচারাল হিস্ট্রি'র রিসার্চ ফেলো ছিলেন। তিনি উত্তর-পূর্ব ভারতের জনজাতি বিষয়ে কয়েকটি ১৯৩৪ খ্রিস্টাব্দে কুকি নামক ক্ষুদ্র নৃগোষ্ঠীর উপর গবেষণা করে  কলকাতা বিশ্ববিদ্যালয়ের প্রেমচাঁদ-রায়চাঁদ বৃত্তি ও মোয়াট পদক লাভ করেন। 
১৯৩৪ খ্রিস্টাব্দেই তিনি কলকাতা বিশ্ববিদ্যালয়ের নৃতত্ত্ববিভাগের প্রভাষক নিযুক্ত হন। ১৯৩৫ খ্রিস্টাব্দে বঙ্গবাসী কলেজে নৃতত্ত্ব বিভাগ শুরু করার জন্য স্থানান্তরিত হন। পরে ১৯৪১ খ্রিস্টাব্দে আর এক ক্ষুদ্র নৃগোষ্ঠী  গারোদের উত্তরাধিকার সম্পর্ক গবেষণা করে রচনা করেন *দ্য গারো ল' অফ ইনহেরিটেন্স*। এই গবেষণার জন্য তিনি কলকাতা বিশ্ববিদ্যালয়ের গ্রিফিথ মেমোরিয়াল পুরস্কার লাভ করেন এবং লন্ডন যান। ১৯৪৭ খ্রিস্টাব্দে লন্ডন স্কুল অব ইকোনমিক্স তাকে ডক্টরেট ডিগ্রি প্রদান করে। ১৯৪৭ খ্রিস্টাব্দে দেশে ফেরার পর তিনি ইন্ডিয়ান ইঞ্জিনিয়ারিং অ্যাসোসিয়েশন এবং বেঙ্গল চেম্বার অফ কমার্স এন্ড ইন্ডাস্ট্রি'-এ যোগ দেন। ১৯৬৪ খ্রিস্টাব্দে তিনি নিজে একটি ম্যানেজমেন্ট সংস্থা প্রতিষ্ঠা করেন। ড. বসুর রচিত গ্রন্থসমূহ হল-

* *দ্য গ্লিম্পসেস অফ ট্রাইবাল লাইফ ইন নর্থ-ইস্ট ইন্ডিয়া* (১৯৮০) এএসআইএন B004UC6LOS
* *হ্যান্ডবুক অফ অ্যানথ্রোপলজি* (১৯৩৬), বিশ্বভারতী, কলকাতা
* *কালচারাল চেঞ্জ অ্যামাং দ্য গারোজ* (১৯৮৫)
* *দ্য গারো ল' অফ ইনহেরিটেন্স*  (১৯৪১)

ড.জ্যোৎস্নাকান্ত বসু লন্ডনের রয়াল অ্যানথ্রোপলজিকাল সোসাইটির ফেলো ছিলেন। এছাড়াও তিনি ইন্সটিটিউট অফ সোশ্যাল রিসার্চ অ্যান্ড অ্যাপ্লিকেশন অ্যানথ্রোপলজির প্রতিষ্ঠাতা-সভাপতি ছিলেন।

তথ্যসূত্র
---------

1. ↑  সুবোধচন্দ্র সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ২৫৩, আইএসবিএন ৯৭৮-৮১-৭৯৫৫-১৩৫-৬
2. ↑  "ফিরে দেখাঃ শতবর্ষ পেরিয়ে কলকাতা বিশ্ববিদ্যালয়ের নৃবিজ্ঞান বিভাগ"। সংগ্রহের তারিখ ২০২৩-০৩-২৭।
**দূর্বা ব্যানার্জি** ছিলেন ভারতীয় সেনা বিমান সংস্থার প্রথম মহিলা যিনি পরে প্রথম ভারতীয় মহিলা বাণিজ্যিক পাইলট হন। সর্বোচ্চ ৯,০০০ ঘন্টার বিমান চালানোর কৃতিত্ব অর্জনকারী মহিলা বৈমানিক তিনি।

জীবনের প্রথমার্ধ
----------------

আকাশে ওড়া উড়োজাহাজ শৈশবে দূর্বাকে প্রবলভাবে আকর্ষণ করত এবং সেই আকর্ষণে তিনি নিজে বিমান চালনার স্বপ্ন দেখতে শুরু করেন। মনে পোষণকরা ইচ্ছা ও আবেগে তিনি তৎকালীন সমাজের বাঁধাধরা প্রচলিত রীতি মেয়েদের উপর চাপানো প্রতিবন্ধকতাকে তুচ্ছ করে বিমানচালক হিসাবে নিজেকে যোগ্য করে ক্যাপ্টেন পদ মর্যাদার উপযুক্ত করে তোলেন।

কর্মজীবন
--------

দূর্বা ব্যানার্জি তার পরিবারের একজন প্রথম প্রজন্মের মহিলা পাইলট হন। ১৯৫৯ খ্রিস্টাব্দে এয়ার সার্ভে অফ ইন্ডিয়ার DC3 পাইলট হিসাবে ডাকোটা বিমান চালনা করে কর্মজীবন শুরু করেন। 

এয়ার সার্ভে অফ ইন্ডিয়ার সাথে যুক্ত হওয়ার পর, ১৯৬৬ খ্রিস্টাব্দে ক্যাপ্টেন দূর্বা ব্যানার্জি কলকাতায় ইন্ডিয়ান এয়ারলাইন্সে চলে আসেন  এবং ফকার এফ ২৭ বিমানের ভারতের প্রথম মহিলা বাণিজ্যিক পাইলট হন তিনি। দীর্ঘ বাইশ বৎসর সফলতার সঙ্গে কাজ করার পর ১৯৮৮ খ্রিস্টাব্দে অবসর গ্রহণ করেন। ইন্ডিয়ান এয়ারলাইন্সে যোগ দেওয়ার আগে শোনা যায় যে, তৎকালীন কেন্দ্রীয়  বেসামরিক বিমান পরিবহন মন্ত্রী  হুমায়ুন কবীরের কাছে তিনি বাণিজ্যিক বিমান চালক হিসাবে আবেদন করেন। কিন্তু তিনি দূর্বাকে ওই পদে নিযুক্ত করতে অনিচ্ছুক ছিলেন এবং পরিবর্তে তাকে ফ্লাইট অ্যাটেনডেন্ট পদে নিযুক্ত করেন। ক্যাপ্টেন দূর্বা ব্যানার্জি কিন্তু অদম্য সাহস আর জেদের বশে  কমার্শিয়াল পাইলট হয়েই দৃষ্টান্ত স্থাপন করেন।

৯০০০ ঘন্টার উড়ানের কৃতিত্ব অর্জনকারী প্রথম মহিলা বিমান চালক তিনি।

* তিনি ই ২৭ টার্বো প্রপ এয়ারক্রাফ্টের একজন কমান্ডার হয়েছিলেন।
* তিনি  ১৮৫০০ ঘন্টা বিমান চালানোর এক নজির স্থাপন করেন। এমনকি জেট প্লেনের পাইলট হতে সমর্থ হন
* বি ৭৩৭-২০০ সিরিজের বোয়িং ৭৩৭ জেট বিমান চালিয়ে চমক দেন। এয়ার বাস ৩০০ও তিনি চালিয়েছিলেন।

তথ্যসূত্র
---------

1. ↑  "ভারতের প্রথম কমার্শিয়াল মহিলা পাইলট হন বাঙালি নারী দুর্বা ব্যানার্জি"। সংগ্রহের তারিখ ২০২৩-০৩-২৪।
2. ↑  "First Indian woman to command jet engine aircraft retires - Indian Express"। *archive.indianexpress.com*। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Krishnaswamy, Murali N. (১ নভেম্বর ২০১১)। "One hundred years of flying high"। *The Hindu* – www.thehindu.com-এর মাধ্যমে। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. 1 2  "The Pathbreaker:Durba Banerjee, First Woman Commercial Pilot of India"। সংগ্রহের তারিখ ২০২৩-০৩-২৪।
5. 1 2  "History of Airlines"। ২৫ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১০ মার্চ ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**গভর্নমেন্ট ল্যাবরেটরী হাই স্কুল, ময়মনসিংহ** বাংলাদেশের ময়মনসিংহ শহরে অবস্থিত একটি শিক্ষা প্রতিষ্ঠান। এটি ব্রহ্মপুত্র নদের কোল ঘেষে মহারাজা সুর্য্যকান্ত আচার্য্যের বাগান বাড়িতে অবস্থিত। এটি ময়মনসিংহের শীর্ষস্থানীয় একটি শিক্ষাপ্রতিষ্ঠান।

ইতিহাস
------

বিদ্যালয়ের একটি একাডেমিক ভবন
১৮৭৯ সালে ময়মনসিংহ শহরের জুবিলী উৎসব পালনের লক্ষ্যে এই বাগান বাড়িতে ৪৫ হাজার টাকা ব্যয়ে মহারাজা সূর্যকান্ত আচার্য্য এক সুদৃশ্য ভবন নির্মাণ করেন। যা লোহার কুঠি নামে মানুষের কাছে পরিচিত। তৎকালীন ভারত সম্রাট এডওয়ার্ডের পত্নী সম্রাজ্ঞী আলেকজান্দ্রা এর তৈলচিত্র ভবনটিতে স্থাপন করার ফলে এর নামকরণ হয় আলেকজান্দ্রা ক্যাসেল। এই লোহার কুঠিকে কেন্দ্র করে ২৭.৫ একর জমি অধিগ্রহণকৃত করে ১৯৪৮ সালের ১৫ নভেম্বর তারিখে যাত্রা শুরু করে পরীক্ষণ বিদ্যালয়সহ টিচার্স ট্রেনিং কলেজ। উক্ত বিদ্যালয়টিতে ৫ম শ্রেণী পর্যন্ত শিক্ষা কার্যক্রম চালু ছিল। পরবর্তীতে ময়মনসিংহ শহরের বাসিন্দাদের আবেদনে এবং বিদ্যালয় বাস্তবায়ন কমিটির আন্তরিক প্রচেষ্টায় ১৯৮৭ সালের ২৪ ডিসেম্বর পরীক্ষণ বিদ্যালয়টি হাই স্কুলে উন্নীত হয় যার নামকরণ করা হয় গভর্নমেন্ট ল্যাবরেটরী হাই স্কুল।

১৯২৬ সনে বিদ্যালয়ের ভবন সংলগ্ন বটমূলে বিশ্বকবি রবীন্দ্রনাথ ঠাকুর কবিতা রচনা করেছেন। বিশ্ব কবির পদচিহ্ন লালন করা প্রতিবছর এ বটমূলে রবীন্দ্র পর্ষদ কর্তৃক আয়োজন করা হয় বিভিন্ন অনুষ্ঠানের।

বর্ণনা
------

বৃক্ষরোপণ ও বৃক্ষমেলা ২০১৫ উপলক্ষে গভ. ল্যাবরেটরি উচ্চ বিদ্যালয়, ময়মনসিংহ-এর ছাত্রদের ময়মনসিংহ শহরে অনুষ্ঠিত র‍্যালি।
বিদ্যালয়টি ময়মনসিংহ সিটি কর্পোরেশন এ অবস্থিত। বিদ্যালয়টি সকল ধর্মের বালক বালিকাদের অধ্যয়নের সুয়োগ রয়েছে। বিদ্যালয়টি তিনটি ভবন নিয়ে গঠিত। বিদ্যালয়টির সামনে রয়েছে একটি প্রশস্ত খেলার মাঠ, রয়েছে দর্শনিয় স্থাপনা। বর্তমানে বিদ্যালয়টিতে তিনটি বিভাগ তথা মানবিক, বিজ্ঞান ও ব্যবসায় শিক্ষা চালু আছে।

প্রাতিষ্ঠানিক ব্যবস্থা
----------------------

দিবা ও প্রভাতী দুইটি শাখায় প্রথম হতে দশম শ্রেণি পর্যন্ত শিক্ষাদান করা হয় এই বিদ্যালয়ে। প্রতি বছর লটারির মাধ্যমে ১ম শ্রেণিতে ৬০ জন বালিকা এবং ৬০ জন বালক ভর্তি করা হয়ে থাকে। এছাড়াও ৩য় ও ৬ষ্ঠ শ্রেণিতে ভর্তি নেয়া হয়।

পোশাক
-----

ছেলেদের নেভিব্লু প্যান্ট আর সাদা শার্ট আর মেয়েদের হালকা আকাশী কামিজ,সাদা সালোয়ার,সাদা ওড়না আর সাদা স্কার্ফ।

তথ্যসূত্র
---------

1. 1 2  "ইতিহাস"। ২০১৮-০৮-০৮ তারিখে মূল থেকে আর্কাইভ করা। সংগ্রহের তারিখ ২০১৮-১২-০৬।
**নাতাশা লেজ্জেরো** (ইতালীয়: *Natasha Leggero*; জন্ম: ২৬ মার্চ ১৯৭৪) হলেন একজন মার্কিন কৌতুকাভিনেত্রী, অভিনেত্রী এবং লেখক। ইলিনয়ের রকফোর্ডে জন্মগ্রহণ এবং শৈশব অতিবাহিত করা লেজ্জেরো ২০০৫ সালে এমটিভির আপাতবাস্তব টেলিভিশন অনুষ্ঠান *এমটিভি'স দ্য ৭০স হাউজে* উপস্থাপক হিসেবে টেলিভিশন জগতে অভিষেক করেছেন। তিনি ২০০৮ সাল হতে ২০১৪ সাল পর্যন্ত চেলসি হ্যান্ডলারের লেট নাইট টক শো *চেলসি লেটলি*-এ একজন নিয়মিত গোলটেবিল প্যানেলিস্ট হিসেবে দায়িত্ব পালন করেছেন।

তিনি ২০১১ সালে এমা পার্কার চরিত্রে স্বল্পসময়ের জন্য এনবিসির পরিস্থিতিগত কৌতুক অনুষ্ঠান *ফ্রি এজেন্টসে* অভিনয় করেছেন, এর পাশাপাশি তিনি শোটাইমের কৌতুক অনুষ্ঠান *ডাইসে* (২০১৬–২০১৭) কারমেন চরিত্রে এবং সিবিএসের পরিস্থিতিগত কৌতুক অনুষ্ঠান *ব্রোকে* এলিজাবেথ চরিত্রে অভিনয় করেছেন। ২০১৫ সালে, তিনি কমেডি সেন্ট্রালের পরিস্থিতিগত কৌতুক অনুষ্ঠান *আনাদার পিরিয়ডে* অভিনয় করেছেন, যেখানে তিনি রিকি লিন্ডহোমের পাশাপাশি কাল্পনিক বেলাকোর্ট পরিবারের জীবনের ভিত্তি করে নির্মিত অনুষ্ঠানটি নির্মাণের পাশাপাশি অভিনয় করেছেন। এই অনুষ্ঠানটি ২০১৮ সালের শেষের দিকে বাতিল না হওয়া পর্যন্ত তিন মৌসুম যাবত চলে। একজন কণ্ঠ অভিনেত্রী হিসেবে, লেজ্জেরো বেশ কয়েকটি প্রাপ্তবয়স্ক অ্যানিমেটেড পরিস্থিতিগত কৌতুক অনুষ্ঠানে অভিনয় করেছেন, যার মধ্যে *আগলি আমেরিকানে* মাজ্জোটবোন চরিত্রে, *ব্রিকলবেরি*-এ ইথেল চরিত্রে এবং *হুপসে* শ্যানন চরিত্রে অভিনয় অন্যতম।

তার কৌতুক পর্যবেক্ষণমূলক হিসেবে উল্লেখিত, যা সমালোচকদের দ্বারা স্বনামধন্য ব্যক্তির সংস্কৃতি এবং সামাজিক শ্রেণীর মতো বিষয়বস্তুর উপর ধারাভাষ্যের ক্ষেত্রে ব্যাঙ্গাত্মক ব্যবহারের জন্য উল্লেখ করা হয়েছে।

তথ্যসূত্র
---------

1. ↑  Leggero, Natasha [@natashaleggero] (মার্চ ২৬, ২০১৭)। "Thank you! Season 2 coming soon!" (টুইট)। অক্টোবর ৭, ২০১৭ তারিখে মূল থেকে আর্কাইভ করা। সংগ্রহের তারিখ অক্টোবর ৭, ২০১৭ – টুইটার-এর মাধ্যমে।
2. ↑  "Chelsea Lately"। *TV.com*। E!। এপ্রিল ১৬, ২০০৯ তারিখে মূল থেকে আর্কাইভ করা। সংগ্রহের তারিখ এপ্রিল ৭, ২০০৯।

বহিঃসংযোগ
---------

* প্রাতিষ্ঠানিক ওয়েবসাইট (ইংরেজি)
* ইন্টারনেট মুভি ডেটাবেজে নাতাশা লেজ্জেরো (ইংরেজি)
* ইন্সটাগ্রামে নাতাশা লেজ্জেরো
* টুইটারে নাতাশা লেজ্জেরো
* ফেসবুকে নাতাশা লেজ্জেরো
টেইলর বহুপদীর ডিগ্রি বৃদ্ধি পাবার সাথে সাথে এটি ফাংশনের সঠিক মানের দিকে অগ্রসর হয়, এই ছবিতে \sin x (কালোতে) এবং টেইলর ধারার আসন্ন মান, যখন ডিগ্রি1, 3, 5, 7, 9, 11 and 13.
সূচকীয় ফাংশন (নীল রংয়ে), এবং ০-এ টেইলরের ধারার প্রথম *n*+1 পদের যোগফল (লাল রং-এ)।
গণিতে **টেইলর ধারা** হলো কোনো ফাংশনের অসীমত্বক সমষ্টির প্রকাশ, যা একটি নির্দিষ্ট বিন্দুতে এর বিভিন্ন মাত্রার অন্তরকসমূহের মান থেকে নির্ণয় করা হয়। এ ধারাটির নামকরণ করা হয়েছে ইংরেজ গণিতবিদ ব্রুক টেইলরের নামানুসারে। ধারাটি যদি শূন্য কেন্দ্র করে নির্ণীত হয়, তখন একে **ম্যাকলরিনের ধারা** বলা হয়। সাধারণত হিসাব করার সময় টেইলর সিরিজের সসীম পদের সমষ্টি নেয়া হয়। টেইলর ধারাকে টেইলর বহুপদীর সীমা বিবেচনা করা যেতে পারে।

সংজ্ঞা
------

কোনো বাস্তব বা জটিল ফাংশন *ƒ*(*x*) যা কীনা একটি বাস্তব বা জটিল সংখ্যা *a* এর সংলগ্ন মানে অসীমভাবে অন্তরকলনযোগ্য, তার টেইলর ধারা হলো ঘাতের ধারা

f(a)+\frac {f'(a)}{1!} (x-a)+ \frac{f''(a)}{2!} (x-a)^2+\frac{f^{(3)}(a)}{3!}(x-a)^3+ \cdots 
এর চেয়ে সংবদ্ধ আকারে একে প্রকাশ করা যায় এভাবে

 \sum\_{n=0} ^ {\infin } \frac {f^{(n)}(a)}{n!} \, (x-a)^{n}
যেখানে *n*! নির্দেশ করে *n* এর ফ্যাক্টরিয়াল এবং *ƒ*(*n*)(*a*) নির্দেশ করে *ƒ* -এর *n*তম অন্তরক, *a* বিন্দুতে পরিমাপকৃত। *ƒ* এর শূন্যতম অন্তরক হল *ƒ* নিজেই এবং (*x* − *a*)0 ও 0! উভয়েরই সজ্ঞায়িত মান 1.

বিশেষ ক্ষেত্রে যখন *a* = 0, এ ধারাটিকে ম্যাকলরিনের ধারা বলা হয়, যা পূর্বে একবার বলা হয়েছে।

টীকা
----

তথ্যসূত্র
---------

* Abramowitz, Milton; Stegun, Irene A. (১৯৭০), *Handbook of Mathematical Functions with Formulas, Graphs, and Mathematical Tables*, New York: Dover Publications, Ninth printing উদ্ধৃতি টেমপ্লেট ইংরেজি প্যারামিটার ব্যবহার করেছে (link)
* Thomas, George B. Jr.; Finney, Ross L. (১৯৯৬), *Calculus and Analytic Geometry (9th ed.)*, Addison Wesley, আইএসবিএন ০-২০১-৫৩১৭৪-৭ উদ্ধৃতি টেমপ্লেট ইংরেজি প্যারামিটার ব্যবহার করেছে (link)
* Greenberg, Michael (১৯৯৮), *Advanced Engineering Mathematics (2nd ed.)*, Prentice Hall, আইএসবিএন ০-১৩-৩২১৪৩১-১ উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

* এরিক ডব্লিউ. ওয়াইস্টাইন সম্পাদিত ম্যাথওয়ার্ল্ড থেকে "Taylor Series"।
* Madhava of Sangamagramma
* Taylor Series Representation Module by John H. Mathews
* "Discussion of the Parker-Sochacki Method  ওয়েব্যাক মেশিনে আর্কাইভকৃত ২ ডিসেম্বর ২০০৫ তারিখে"
* Another Taylor visualisation - where you can choose the point of the approximation and the number of derivatives
* Taylor series revisited for numerical methods at Numerical Methods for the STEM Undergraduate
আল-সামাওয়াল আল-মাগরিবির কিছু বইয়ের তালিকা
**আল-সামাওয়াল আল-মাগরিবি** (আরবি: السموأل بن يحيى المغربي‎‎, হিব্রু ভাষায়: שלמה בן יחיא אלמוגרבי‎; ১১৩০ - ১১৮০), সাধারণত **সামাউল আল মাগরিবি** নামে পরিচিত, একজন গণিতবিদ, জ্যোতির্বিদ এবং চিকিৎসক ছিলেন।  তিনি একটি ইহুদি পরিবারে জন্মগ্রহণ করেছিলেন। তিনি তাঁর পিতাকে কষ্ট দেয়ার ভয়ে বহু বছর ধরে তাঁর ইসলাম গ্রহণের বিষয়টি গোপন করেছিলেন। তারপর অবশেষে ১১৬৩ খ্রিস্টাব্দে তিনি একটি স্বপ্ন দেখার পরে প্রকাশ্যে ইসলাম গ্রহণ করেছিলেন।  তাঁর বাবা মরক্কোর একজন রাব্বি ছিলেন।

গণিত
----

আল-সামাওয়াল উনিশ বছর বয়সে গাণিতিক গ্রন্থ *আল-বাহির ফিল-জাবর* লিখেছিলেন, যার অর্থ "বীজগণিতের মধ্যে উজ্জ্বল"।

তিনি গাণিতিক আরোহ বিধি সংক্রান্ত দুটি মূল ধারণাও ব্যবহার করেছিলেন, যদিও তিনি স্পষ্টভাবে সেগুলো উল্লেখ করেননি। তিনি এগুলো ব্যবহার করে n=১২ পর্যন্ত দ্বিপদী উপপাদ্য-এর ফলাফল বিস্তৃত করেছিলেন, এবং সেইসাথে আল-কারাজি প্রদত্ত পাস্কালের ত্রিভুজটিরও সম্প্রসারণ করেছিলেন।

তথ্যসূত্র
---------

1. ↑  A Jewish Encyclopedia
2. ↑  UIMATH: Islamic Mathematics (Algebra)
3. ↑  ... Gyug, Richard Francis, 1954- (২০০৩)। *Medieval cultures in contact*। Fordham University Press। আইএসবিএন 0-8232-2212-8। ওসিএলসি 469446345।
**সিএএস নম্বর (CAS Number)** হলো একটি ১৬-অঙ্কের সংখ্যা যা একটি নির্দিষ্ট রাসায়নিক পদার্থকে অনন্যভাবে চিহ্নিত করে। এই সংখ্যাটি রাসায়নিক অ্যাসোসিয়েশন অফ আমেরিকা (CAS) দ্বারা জারি করা হয়। সিএএস নম্বরগুলিকে আন্তর্জাতিকভাবে গৃহীত করা হয়েছে এবং বিশ্বব্যাপী রাসায়নিক পদার্থগুলিকে চিহ্নিত করতে ব্যবহৃত হয়।

গঠন
---

সিএএস নম্বরটি ১৬টি অঙ্কের একটি সংখ্যা যা নিম্নরূপ গঠিত হয়:

* প্রথম পাঁচটি অঙ্ক হল একটি নির্দিষ্ট রাসায়নিক পদার্থের জন্য নির্ধারিত একটি সংখ্যা। এই সংখ্যাটি রাসায়নিক পদার্থের আইসোমার, স্টেরিওইসোমার এবং অন্যান্য রূপগুলিকে আলাদা করতে ব্যবহার করা যেতে পারে।
* পরবর্তী সাতটি অঙ্ক হল একটি নির্দিষ্ট রাসায়নিক পদার্থের জন্য একটি ধারাবাহিক সংখ্যা। এই সংখ্যাটি নতুন রাসায়নিক পদার্থগুলির জন্য বৃদ্ধি পায়।
* শেষ দুটি অঙ্ক হল একটি যাচাইকরণ সংখ্যা যা সিএএস নম্বরটি সঠিক কিনা তা নিশ্চিত করতে ব্যবহৃত হয়।

ব্যবহার
-------

সিএএস নম্বরগুলিকে রাসায়নিক পদার্থগুলিকে চিহ্নিত করার জন্য বিভিন্ন উদ্দেশ্যে ব্যবহার করা যেতে পারে। কিছু সাধারণ ব্যবহারগুলির মধ্যে রয়েছে:

* রাসায়নিক পদার্থের নামকরণ
* রাসায়নিক পদার্থের সনাক্তকরণ
* রাসায়নিক পদার্থের তথ্য অ্যাক্সেস
* রাসায়নিক পদার্থের বিপজ্জনকতার মূল্যায়ন

সুবিধা
------

সিএএস নম্বরগুলির বেশ কয়েকটি সুবিধা রয়েছে। এর মধ্যে রয়েছে:

* তারা রাসায়নিক পদার্থগুলিকে অনন্যভাবে চিহ্নিত করে।
* তারা আন্তর্জাতিকভাবে গৃহীত হয়।
* তারা বিভিন্ন উদ্দেশ্যে ব্যবহার করা যেতে পারে।

অসুবিধা
-------

সিএএস নম্বরগুলির কিছু অসুবিধাও রয়েছে। এর মধ্যে রয়েছে:

* তারা বেশ দীর্ঘ হতে পারে।
* তারা মনে রাখা কঠিন হতে পারে।

অনুসন্ধান
---------

সিএএস নম্বরগুলি রাসায়নিক অ্যাসোসিয়েশন অফ আমেরিকার ওয়েবসাইটে অনুসন্ধান করা যেতে পারে। সিএএস নম্বরের একটি তালিকাও বিভিন্ন প্রকাশনায় পাওয়া যায়।

উদাহরণ
------

সিএএস নম্বরের একটি উদাহরণ হল:

* ইথানল-এর সিএএস নম্বর হল 64-17-5।
* জল-এর সিএএস নম্বর হল 7732-18-5।
* অক্সিজেন-এর সিএএস নম্বর হল 7782-44-7।

ভবিষ্যৎ
-------

সিএএস নম্বরগুলি রাসায়নিক পদার্থগুলিকে চিহ্নিত করার জন্য একটি গুরুত্বপূর্ণ মান। তারা আন্তর্জাতিকভাবে গৃহীত হয়েছে এবং বিভিন্ন উদ্দেশ্যে ব্যবহার করা যেতে পারে। সিএএস নম্বরগুলি ভবিষ্যতেও রাসায়নিক পদার্থগুলিকে চিহ্নিত করার জন্য একটি গুরুত্বপূর্ণ সরঞ্জাম হিসাবে থাকবে বলে আশা করা হচ্ছে।